Tentáculos de actinias.
*Anemonia viridis*.
Escifozoos da especie *Chrysaora quinquecirrha*.
Un **tentáculo** é un apéndice, alongado e flexíbel, sen esqueleto, que presentan algúns animais invertebrados, e que ten diferentes funcións, segundo os distintos grupos taxonómicos.

O termo *tentáculo* deriva do verbo latín medieval *tentare*, que significa "tentar", "apalpar", "sentir", "tocar".

Anemones de mar
---------------

As anemones de mar do xénero *Actinia* teñen tentáculos retráctiles, coa finalidade de protexelos cando o animal queda ao descuberto na baixamar. En cambio es anémonas do xénero *Anemonia* non teñen tentáculos retráctiles, debido ao feito de que adoitan encontrarse baixo rochas e/ou en pozas onde hai sempre auga. Todas as anémonas, ou case todas, son depredadoras, e usan os seus tentáculos para atraparen ás súas presas cando pasan sobre elas.

Medusas
-------

As medusa da clase dos cubozoos utilizan os tentáculos, que son urticantes, para atrapar presas. Porén, non poden utilizalos independentemente, xa que van á deriva. Pero as da clase das escifomedusas son unha excepción: poden usalos como fai o polbo cos seus raxos.

Cefalópodos
-----------

A sepia ten 8 *brazos* e 2 *tentácuos*.
Os cefalópodos teñen oito brazos provistos de ventosas (cunha excepción: o náutilo, *Nautilus pompilius*, que ten máis, pero sens ventosas). As luras, as sepias e os polbos, segundo moito autores, teñen tamén oito (ou dez) tentáculos, segundo a definición que deste termo se fai aquí. Pero algúns autores diustiguen entre os *tentáculos* dos cefalópodos e os seus *brazos*.

### Utilización dos termos *brazo* e *tentáculo*

Para evitaren as confusións, certas fontes distinguen os ***brazos*** dos cefalópodos 
dos ***tentáculos***.

Larva dun *Trypanorhyncha* (só se mostran 2 tentáculos dos 4 que ten).
Cando si se fai esta distinción, os tentáculos refírense aos dous membros adicionais, máis longos que os outros membros, que teñen luras e sepias. Así, o termo tentáculo sería inapropiado para os polbos, que carecen destes dous órganos.

Nos *brazos*, as ventosas dispóñense en toda a súa lonxitude, mentres que nos *tentáculos* están só ao final.

Porén outras fontes non fan esta distinción.

Cestodos tripanorrincos
-----------------------

Os cestodos *Trypanorhyncha* son diminutos parasitos de peixes. O seu escólex leva catro tentáculos que están cubertos de espiñas. Estes tentáculos contribúen á fixación do cestodo adulto á paree intestinal dos tiburóns ou das raias que parasitam en estado adulto. Os mesmos tentáculos tamén están presentes nas larvas.

Notas
-----

1. ↑  **tentáculo** no dicionario da RAG.
2. 1 2  *Tentacule* no Trésor de la langue françaie informatisé (TLF).
3. ↑  *Tous les animaux du monde: Les invertébrés*, t. 8, Librairie Larousse, 1974, ISBN 2-03-015180-7, p. 182 distingue tentáculo de brazo, mentres que outras fontes, como *Définitions lexicographiques et étymologiques* de «tentacule» do *Trésor de la langue française informatisé* non fan esta distinción.
4. ↑  Beveridge, I.; Bray, R. A.; Cribb, T. H. & Justine, J.-L. (2014): "Diversity of trypanorhynch metacestodes in teleost fishes from coral reefs off eastern Australia and New Caledonia". *Parasite*, **21**, 60. doi 10.1051/parasite/2014060.

Véxase tamén
------------

### Outros artigos

* Brazo (cefalópodo)

|  |  |
| --- | --- |
| Control de autoridades | 
* Wd: Q660059
* EBID: ID
* GEC: 0145604
* GND: 1047901714
* MAG: 170933274

 |